open-index/open-wikipedia-markdown huggingface dataset:
Sunnmørsalpene

**Sunnmørsalpene** on Sunnmøren piirikunnan alueella Norjassa sijaitseva Skandien vuoriston osa, joka koostuu lähinnä Hjørundfjorden-vuonon lähiympäristössä olevista huipuista. Sunnmørsalpeneen luettavat vuoret rajoittuvat enimmäkseen Voldan, Ørstan, Strandan ja Sykkylvenin kuntien alueelle.
Vuoriston osaan kuuluvista huipuista korkein on 1 717 metriä merenpinnan tasoa korkeammalle yltävä Kvitegga.

## Vyöryt
Norjan viidestä suurimmasta tunnetusta kuolonuhreihin johtaneesta vyörystä kolme on sattunut Sunnmørsalpenen alueella, Hjørundfjordenin vuonolla.
* 28 henkeä kuoli lumivyöryssä Skylstadissa 16. helmikuuta 1679.
* 27 henkeä kuoli Valsetin lumivyöryssä
* 27 henkeä kuoli Otólan vuorelta tulleessa maanvyöryssä, joka kaatoi hääseuruetta kuljettaneet kolme venettä 1. tammikuuta 1770.

Vähemmän aikaa sitten on tapahtunut myös kaksi tragediaa.
* 19. helmikuuta 1968 ”Korsenina" tunnettu lumivyöry lähti liikkeelle Lissjedalshornetilta (1 310 m). Vyöry oli lähes 400 metriä leveä, kun se saavutti Risen. Vyöry murskasi 17 rakennusta. Risetunassa oli sinä päivänä 20 ihmistä, joista 11 hautautui lumimassan alle. Vanhempi aviopari sekä nelivuotias lapsi saivat surmansa.
* 23. marraskuuta 1971 maanviljelijät Ytre-Standalista ja Stavsetista olivat tekemässä viimeistä yritystään paimentaa vuohia, jotka olivat menneet ylös kukkulalle ennen talvisään muuttumista ankarammaksi. Yhdeksän miestä joutui lumivyöryyn Molaupin lumihangilla. Vuoripelastuskoirat pelastivat heistä kaksi, jotka jäivät henkiin. Miehistä seitsemällä ei kuitenkaan ollut enää eloonjäämismahdollisuuksia. Moni perhe menetti sekä isän että pojan.

## Huippuja


Kolåstinden fra follestadalen.jpg|Kolåstinden (1 432 m) nähtynä Follestaddalenista lokakuussa.
Vassdalstinden.jpg|Vassdalstinden (1 277 m) nähtynä pohjoisesta.
Sætretindane3.jpg|Sætretindane-huippuja nähtynä Standaleidetista.
Slogen frå fjorden.jpg|Slogen (1 564 m, kuvassa vasemmalla) nähtynä Hjørundfjorden-vuonolta


## Lähteet

## Aiheesta muualla
PAOK

**PAOK Thessaloniki** on vuonna 1926 perustettu urheiluseura Thessalonikista, Kreikasta. Kuten AEK Ateenallakin, on myös PAOK:in logossa kaksipäinen kotka. Seuran lempinimi onkin logon takia "Pohjoisen kaksipäinen kotka". 

Joukkueen kaikista pahin vihollinen on Olympiakos, joka yritti 1960-luvulla varastaa seuran jalkapallojoukkueelta Giorgos Koudasin. Myös paikallisten Aris Thessalonikin ja Iraklisin kanssa on pientä närää.

2001 seura aloitti oman televisiokanavansa, "PAOK Channelin", lähetykset. Kanava oli Kreikan ensimmäinen kanava, joka oli seuran omistama.

## Tärkeimmät joukkueet
*PAOK Thessaloniki B.C.
*PAOK FC
*PAOK Thessaloniki V.C.

## Aiheesta muualla
*PAOK FC:n kotisivu 
*PAOK BC:n kotisivu
*Ultras sivu
*Gate 4:n sivu
*Fanien sivu
Kysyl-Syr

**Kysyl-Syr** () eli **Kyhyl Syyr** () on kaupunkimainen taajama Viljuiskin ulusissa eli piirissä Sahan tasavallassa. Se sijaitsee piirin keskiosassa, Viljuijoen etelärannalla, 90 kilometriä piirikeskuksesta Viljuiskista itään. Kysyl-Syrissä on jokisatama, ala- ja keskiasteen koulu, musiikkikoulu, urheilukeskus, terveyskeskus, kauppa ja vapaa-ajankeskus. Paikkakunnalla on rakennusaineteollisuutta.

Asukasluvun kehitys:
* 7 400 (1989) 
* 4 000 (1999) 
* 3 500 (2007) 
* 3 384 (2010)

Kysyl-Syr perustettiin vuonna 1960 ja taajama siitä tuli 1974.

## Lähteet
Hansinsaari

**Hansinsaari** (, , , inuktitutiksi *Tartupaluk*) on Tanskan ja Kanadan keskenään jakama asumaton 1,3 neliökilometrin kokoinen saari, joka sijaitsee Ellesmerensaaren ja Pohjois-Grönlannin välisessä Kennedyn kanaalissa. 

Satelliittipaikannuksella toteutettujen kartoitusten mukaan valtioiden raja kulkisi saaren halki likimain sen keskikohdalta. Tanska ja Kanada kuitenkin kiistelivät saaresta useiden vuosikymmenien ajan. Maat allekirjoittivat 11. kesäkuuta 2022 sopimuksen saaren jakamisesta. Tanskan osuus siitä kuuluu tästedes hallinnollisesti Grönlannin autonomiseen alueeseen, Kanadan osuus Nunavutin territorioon.

Saaren ja sitä ympäröivien vesien omistamisesta ei ole voitu tähän asti odottaa suuria voittoja, mutta ilmaston lämpenemisen vuoksi Kennedyn kanaalin jää on sulamassa ja siitä tulee tärkeä osa Luoteisväylää, joka yhdistää Pohjois-Amerikan Aasiaan. Ennen kuin saaren jaosta päästiin sopimukseen, aluekiistan pelättiin kuumenevan, sillä alueen omistaminen tuo kansallisia etuja. Sieltä voi etsiä luonnonvaroja ja kalakantoja.

Saaren läpimitta on noin 1 kilometri, ja sen korkein kohta kohoaa 125 metriä merenpinnan yläpuolelle. Saaren läntinen osa kuuluu Kanadalle ja itäinen Grönlannille. Saari on nimetty grönlantilaisen oppaan Hans Hendrikin mukaan amerikkalaisen Charles Francis Hallin johtaman naparetken aikana vuosina 1871–1873.

## Lähteet
Pisamapallokala

**Pisamapallokala** (*Monotrete abei*, vanh. *Tetraodon abei*) on kaakkoisaasialainen makean veden pallokalalaji.

## Ulkonäkö ja koko
Pisamapallokala voi kasvaa noin 10&nbsp;cm pitkäksi. Siinä on tummanruskealla pohjalla vaaleampia, hiukan oranssiin sävyttyneitä pilkkuja. Silmät ovat punaiset ja kyljessä punainen täplä.

## Alkuperä
Pisamapallokala elää Meklong-, Mekong- ja Chao Phraya-jokien vesistöissä.

## Käyttäytyminen
Pisamapallokala on aktiivinen kala, mutta tarvitsee luolan johon se voi vetäytyä suojaan. Se on aktiivisimmillaan hämärän aikaan.

## Vesiolot ja ravinto
Pisamapallokala syö monenlaisia selkärangattomia, etenkin kotiloita.

## Lähteet
Vilhelm Malkamäki

**Vilhelm Malkamäki** () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan joukkueenjohtajana.  

## Perhetausta ja koulutus
Malkamäen vanhemmat olivat maanviljelijä Matti Malkamäki ja Maria Malkamäki. Hän kävi Lapuan yhteiskoulun kahdeksanteen luokkaan saakka, jolta hän erosi liittyäkseen jääkäriliikkeeseen.

## Jääkärikausi

Malkamäki liittyi vapaaehtoisena Saksassa sotilaskoulutusta antavan jääkäripataljoona 27:n 2. komppaniaan 23. helmi 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. Hän osallistui vuonna 1917 Polangenissa järjestetyille erikoiskursseille (pommarikurssi).

## Suomen sisällissota
Malkamäki astui Suomen armeijan palvelukseen vääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 1. komppaniaan. Hän otti osaa sisällissodan taisteluihin Lempäälässä ja Kämärän asemalla, missä hän kaatui taistelussa 24. huhtikuuta 1918. Hänet haudattiin Ylistaron sankarihautaan. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Mohsogolloh

**Mohsogolloh** () eli **Moxsoğolloox** () on kaupunkimainen taajama Hangalassin ulusissa Sahan tasavallassa. Se sijaitsee ulusin eli piirin itäosassa, Lenajoen varrella 100 kilometriä Jakutskista ylävirtaan, ja 24 kilometriä piirikeskuksesta Pokrovskista lounaaseen. Vuonna 2007 siellä oli noin 7&nbsp;000 asukasta.

## Lähteet
Tui

**Tui** (*Prosthemadera novaeseelandiae*) on Uudessa-Seelannissa elävä kotoperäinen mesikkoihin kuuluva varpuslintu.

## Koko ja ulkonäkö
Linnun pituus on noin 31&nbsp;cm. Tuin höyhenpuku on pääosin tummanruskea. Siivillä on metallinvihreä vivahde, juhlapukuisella koiraalla myös pää ja pyrstö ovat vihertävät. Siivellä on pienten peitinhöyhenten muodostama valkoinen raita. Koiraan laulaessa sen kurkun sivuilta pullahtavat näkyviin valkoiset höyhentupsut.

## Esiintyminen
Tui elää Uudessa-Seelannissa noin 50&nbsp;000 neliökilometrin alueella. Laji on taantunut voimakkaasti eurooppalaisten tulon jälkeen elinympäristöjen tuhoutumisen ja vieraiden nisäkäspetojen takia.

## Elinympäristö
Tuit asuvat erilaisissa metsissä ja istutusmetsiköissä.

## Lisääntyminen
Tui rakentaa suurehkon risupesän korkealle latvustoon.

## Ravinto
Tuin ravintona ovat mesi, hedelmät ja hyönteiset.

## Lähteet
* Perrins, Christopher M. (päätoim.) 1992: Otavan lintutieto – Maailman linnut. Otava. Italia. 

### Viitteet
Nižni Bestjah

**Nižni Bestjah** () eli **Allaraa Besteex** () on kaupunkimainen taajama Sahan tasavallassa Lenajoen itärannalla, vastapäätä tasavallan pääkaupunkia Jakutskia. Nižni Bestjah on Meŋe-Ĥaŋalasin uluusin hallinnollinen keskus. 

Nižni Bestjah on Jakutskin ja Sahan tasavallan keskeinen liikennesolmu. Sinne päättyy Jakutskin etelään yhdistävä Lenan valtatie (M 56) ja sieltä varsinaisesti lähtee edelleen Jakutskista Magadaniin johtava Kolyman valtatie (M56), sillä Nižni Bestjahin ja Jakutskin välinen Lenan ylittävä osuus kuljetaan lautalla tai jäätietä pitkin. Sieltä myös lähtee osavaltiotason "Amga"-maantie. Nižni Bestjahissa on myös jokisatama. Paikkakunnalla on rakennusaineteollisuutta. Nižni Bestjahissa on ala- ja keskiasteen koulu, mutakylpylä, kulttuuritalo, kauppa ja terveyskeskus. 

Asukasluvun kehitys:
* 4 000 (1989)
* 3 600 (1999)
* 3 300 (2007) 

Nižni Bestjah perustettiin 1920-luvulla ja taajama siitä tuli vuonna  1971. Tulevaisuudessa taajaman asema tasavallan tärkeimpänä liikennesolmuna tullee vahvistumaan ja sille on kaavailtu kaupungin statusta.

## Lähteet
Jaguar R5

**Jaguar R5** ja sen kehitysversio **Jaguar R5B** oli Jaguarin Formula 1 -sarjassa kaudella  käyttämä kilpa-auto. Se oli Jaguarin viimeinen Formula 1 -auto, koska seuraavalle kaudelle Ford myi tallin Red Bullille, joka nimesi sen Red Bull Racingiksi.

## Formula 1 -tulokset

 Japanin GP:ssä 2004 Wirdheimin oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.

## Lähteet

## Aiheesta muualla
Solna Vikings

**Solna Vikings** on ruotsalainen koripalloseura Solnasta.

Solna Viking perustettiin vuonna 1999 konkurssiin menneen Solna IF:n tilalle. Solna IF oli 1990–luvulla tehnyt 3,2 miljoonan kruunun velat, jotka lopulta johtivat seuran konkursiin. 2000-luvulla Solna Vikings on voittanut Ruotsin mestaruuden kahdesti.

## Saavutukset
* Ruotsin-mestaruus: 1973, 1984, 1985, 1989, 2003, 2008

## Aiheesta muualla
*Virallinen kotisivu
Cristina Ortiz

**Cristina Ortiz** on brasilialaissyntyinen, mutta Britanniassa pitkään asunut pianisti. Hän voitti Van Cliburn -pianokilpailun vuonna 1969. Hän on levyttänyt muun muassa Villa-Lobosin viisi pianokonserttoa sekä Clara Schumannin pianomusiikkia.

## Lähteet

## Aiheesta muualla
* Viralliset sivut
The Notebook – Rakkauden sivut

**The Notebook – Rakkauden sivut** (, televisioesityksessä *Rakkauden sivut*) on vuonna 2004 ensi-iltansa saanut Nick Cassavetesin ohjaama romanttinen draamaelokuva, joka kertoo rakkauden kestämisestä. Se perustuu Nicholas Sparksin romaaniin *[[Kuuntele vain muistojasi]]* (1996). Elokuvan pääosissa ovat Ryan Gosling ja Rachel McAdams.

## Näyttelijät

## Lähteet

## Aiheesta muualla
*
Loistokottaraiset

**Loistokottaraiset** (*Lamprotornis*) on kottaraisten heimoon kuuluva varpuslintusuku. Loistokottaraisten sukuun kuuluu BirdLifen mukaan 22 lajia. Toisissa lähteissä sukuun on esitetty kuuluvaksi 19–20 lajia.

## Loistokottaraisiin kuuluvia lajeja
* Guineanloistokottarainen *Lamprotornis iris*
* Harmaakottarainen *Lamprotornis fischeri*
* Kapinkottarainen *Lamprotornis bicolor*
* Keniankottarainen *Lamprotornis hildebrandti*
* Kyläloistokottarainen *Lamprotornis chalybaeus*
* Loistokottarainen *Lamprotornis superbus*
* Paratiisikottarainen *Lamprotornis regius*
* Peitsipyrstökottarainen *Lamprotornis mevesii*
* Pitkäpyrstökottarainen *Lamprotornis caudatus*
* Principenloistokottarainen *Lamprotornis ornatus*
* Pronssipyrstökottarainen *Lamprotornis chalcurus*
* Pronssipääkottarainen *Lamprotornis purpuroptera*
* Purppuraperäkottarainen *Lamprotornis chloropterus*
* Raitapyrstökottarainen *Lamprotornis australis*
* Sahelinkottarainen *Lamprotornis pulcher*
* Samettisiipikottarainen *Lamprotornis splendidus*
* Suippopyrstökottarainen *Lamprotornis acuticaudus*
* Tuhkakottarainen *Lamprotornis unicolor*
* Turkoosikottarainen *Lamprotornis nitens*
* Vadikottarainen *Lamprotornis shelleyi*
* Valkolakkikottarainen *Lamprotornis albicapillus*
* Viikunakottarainen *Lamprotornis purpureus*

## Lähteet

## Aiheesta muualla
*ITIS: Lamprotornis (englanniksi)
Latvuskottaraiset

**Latvuskottaraiset** (*Poeoptera*) on kottaraisten heimoon kuuluva varpuslintusuku. Latvuskottaraisten sukuun kuuluu BirdLifen mukaan 4 lajia.

## Latvuskottaraisiin kuuluvia lajeja
* Isolatvuskottarainen *Poeoptera lugubris*
* Kiiltolatvuskottarainen *Poeoptera stuhlmanni*
* Kobolttikottarainen *Poeoptera femoralis*
* Mustalatvuskottarainen *Poeoptera kenricki*

## Lähteet

## Aiheesta muualla
*ITIS: Poeoptera
Ripsupallokala

**Ripsupallokala** (*Monotrete baileyi* vanh. *Tetraodon baileyi*)  on kaakkoisaasialainen makean veden pallokalalaji.

## Ulkonäkö ja koko
Ripsupallokala voi kasvaa noin 12&nbsp;cm pitkäksi. Se on ruskeankirjava väriltään, ja suomutonta ihoa peittävät karvamaiset nystermät, joita on koiraalla enemmän kuin naaraalla. Vatsapuoli on kullankeltainen tai oranssi ja sileä.

## Alkuperä
Ripsupallokala elää Mekong-joen vesistössä.

## Käyttäytyminen
Ripsupallokala on aggressiivinen kala, joka puree muita kaloja ja ärhentelee myös lajitovereilleen.

## Lähteet

## Aiheesta muualla
*Aquarium Wiki 
*Puffer forum
Dean Hargrove

**Dean Hargrove** (s. 27. heinäkuuta 1938 Kansas) on yhdysvaltalainen tv-tuottaja ja käsikirjoittaja. Hän aloitti uraansa Hollywoodissa 1960-luvulla ja hänen työtään Columbo-sarjan kanssa palkittiin Emmy-patsaalla vuonna 1974. Suomessa hänet tunnetaan Matlockin ja Koira haudattuna-sarjan luojana ja vastaavana tuottajana.

## Aiheesta muualla
*
Pohitulli-halli

**Pohitulli-halli** (tai Pohitullin palloiluhalli) on palloiluhalli Uudessakaupungissa. Parhaiten se tunnettiin koripalloseura Korihaiden kotihallina. Nykyään hallin pääkäyttäjä on salibandyseura Nystars.

Hallin yleisöennätys on 2&nbsp;500 katsojaa vuoden 1990 koripallofinaalista. Hallissa on myös pelattu Suomi-Kuuba ja Suomi-Puola koripallomaaottelut.

Palloiluhallin virallinen nimi muutettiin Pohitullin palloiluhallista Uusikaupunki 400 -areenaksi Uudenkaupungin 400-vuotisjuhlavuoden kunniaksi vuonna 2017. Juhlavuoden jälkeen hallin nimi muutettiin muotoon "Uusikaupunki Areena".

Monitoimijatalo Wintterin valmistuttua keväällä 2025 Pohitullin palloiluhallin viralliseksi nimeksi otettiin käyttöön "Pohitulli-halli" ja Uusikaupunki Areena -nimi siirrettiin Wintterin monitoimihallin nimeksi. Korihaiden siirryttyä pelaamaan ja harjoittelemaan Wintteriin, Nystarsista tuli Pohitulli-hallin pääkäyttäjä.

## Remontit
Kesällä 2005 oli hallin neliosaisen remontin ensimmäinen vaihe, jolloin hallin äänentoisto uusittiin. Toinen vaihe käynnistyi kesällä 2006, jolloin areenan parketti vaihdettiin. Syksyllä 2008 halliin asennettiin uusi tulostaulu ja korien yläpuolelle asennettiin myös uudet pienet näytöt.

Kesän 2009 aikana hallia remontoitiin, jolloin nykyinen pääkatsomo siirtyi eteläiseen päätyyn ja tilalle tuli uusi teleskooppikatsomo. Uuteen katsomoon mahtui 365 henkeä, jolloin Pohitullin uusi istumakapasiteetti on 1&nbsp;201 henkeä tai vaihtoehtoisesti kapasiteetti on 927 istumapaikkaa ja 600 seisomapaikkaa.

Samalla kenttä laajennettiin FIBA:n vuoden 2012 sääntöjen mukaisesti: kolmen pisteen viiva siirtyi puoli metriä taaksepäin ja lisäksi korin alle piirrettiin törmäysalue. Areena onkin tiettävästi ensimmäinen pelipaikka Suomessa, jossa siirryttiin jo tuleviin sääntömuutoksiin.

Kesällä 2024 hallissa toteutettiin saneeraus, jossa saneerattiin rakennuksen ulkoverhous sokkeloineen, ikkunoineen, ovineen ja räystäineen. Lisäksi seinäpintojen lämmineristystä parannettiin ja ikkunat uusittiin lämpöä eristäviksi. Ulkoverhoukseksi tehtiin samantyyppinen puuverhous, kuin viereen rakennettuun monitoimijatalo Wintteriin.

Kesällä 2025 Pohitulliin on tarkoitus asentaa kiinteä salibandymatto.

## Lähteet

## Aiheesta muualla

* Pohitulli-halli Uudenkaupungin kaupungin nettisivuilla
Tour Montparnasse

**Tour Montparnasse** () on Pariisin Montparnassen kaupunginosassa Ranskassa sijaitseva 59-kerroksinen, 209 metriä korkea pilvenpiirtäjä, joka oli rakentamisaikanaan 1969–1972 Länsi-Euroopan korkein rakennus. Tour Montparnasse on toistaiseksi Pariisin kantakaupungin ainoa pilvenpiirtäjä ja merkittävä turistikohde.

## Lähteet

## Aiheesta muualla
Vladimir Tatlin

**Vladimir Jevgrafovitš Tatlin** (; 28. joulukuuta (J: 16. joulukuuta) 1885 Kiova – 31. toukokuuta 1953 Moskova) oli ukrainalainen taidemaalari, graafikko, lavastus- ja monumentaalitaiteilija, muotoilija, venäläisen konstruktivismin perustaja ja arkkitehti.

Tatlin opiskeli Penzan taideoppilaitoksessa (1904–1910) jossa hänen opettajinaan olivat Ilja Gorjuškin-Sorokopudov ja Aleksei Afanasjev,  sekä Moskovan maalaus-, veisto- ja rakennustaiteen opistossa (1902–1903 ja 1909–1910) opettajinaan Valentin Serov ja Konstantin Korovin.

Tatlinin oli koulutukseltaan ikonimaalari, mikä on saattanut vaikuttaa siihen, miten hän toi maalauksiinsa epätavallisia materiaaleja. Tärkeäksi tuli tässä mielessä hänen kohtaamisensa Picasson kubististen kollaasien kanssa Pariisissa vuonna 1913. Hän oli myös uransa alusta asti kiinnostunut kaarevista muodoista.

Vladimir Tatlin oli Kazimir Malevitšin ohella 1910-luvun venäläisen avantgarden tärkeimpiä hahmoja, ja myöhemmin hänestä tuli konstruktivismin pääideologi. Tatlin tunnetaan parhaiten suunnitelmastaan Kolmannen internationaalin muistomerkiksi.

## Teoksia

Tiedosto:ТАТЛИН Владимир Евграфович.jpg|Matruusi, 1911.
Tiedosto:Tsar Maximilian by Tatlin 01.jpg|Pukusuunnitelma näytelmään "Tsaari Maksimilian", 1911.
Tiedosto:A Life for the Tsar (Tatlin) 03.jpg|Lavastussuunnitelma "Tsaarin elämää", 1913.
Tiedosto:Counter-relief by V.Tatlin (1916, GTG) 01 by shakko.jpg|Reliefi, 1916.
Tiedosto:Letatlin No 3 at Central Air Force Museum.JPG|Letatlin oli Tatlinin suunnittelema ihmiskäyttöinen lentokone.
Tiedosto:2012-01 Neue Tretjakow-Galerie 08 anagoria.JPG|Vaatesuunnittelua, 1923-1924.
Tiedosto:Tatlin's_Tower_maket_1919_year.jpg|Tatlinin tornin pienoismalli, 1919


## Lähteet

## Aiheesta muualla

* Moderna museet, vakituinen kokoelma , valokuvia Tatlinin teoksista ja tornin pienoismallista (hakusana: "tatlin").
Tuhkakottarainen

**Tuhkakottarainen** (*Lamprotornis unicolor* syn. *Cosmopsarus unicolor*) on loistokottaraisiin kuuluva varpuslintu. Sitä tavataan eteläisessä Afrikassa, varsinkin Tansaniassa ja Keniassa.

## Ulkonäkö
Täysikasvuinen lintu on noin 30&nbsp;cm:n pituinen. Lajin tunnusmerkkejä ovat harmaa väritys siivissä ja tumman oliivinvihreät pyrstö ja selkämys. Nokka ja koivet ovat mustat. Silmien väri on keltainen ja pupilleja ympäröi viininpunainen rengas.

Nuoren yksilön väritys on haaleampi, sen silmät ovat tummat ja pyrstö on lyhyempi.

## Elintavat
Tuhkakottaraiset tekevät pesänsä kuiviin pensaisiin ja akasiapuihin. Muiden kottaraisten tavoin laji syö ravinnokseen hyönteisiä ja hedelmiä.

## Lähteet
* Avibase 
* Birds of Eden  
* yso.fi

### Viitteet
Josef Chochol

**Josef Chochol** (13. joulukuuta 1880 Písek – 6. heinäkuuta 1956 Praha) oli tšekkiläinen arkkitehti. Hän muodosti yhdessä Pavel Janákin, Josef Gočárin ja Vlastislav Hofmanin kanssa radikaalin arkkitehtinelikon, joka vei kubismia Tšekkoslovakiassa pitkälle erityisesti arkkitehtuurin piirissä. He olivat kaikki Mánesin taiteilijaseuran jäseniä. Chocolin tunnettu työ on hänen Prahaan 1913–1914 suunnittelemansa asuintalo. Tšekkiläiset sovelsivat kubismia kuvataiteiden ohella toimistotaloissa, huviloissa ja huonekaluissakin.

Chocol opiskeli arkkitehtuuria Prahan polyteknillisessä korkeakoulussa (1908–1924), sen jälkeen akatemiassa Wienissä Otto Wagnerin oppilaana (1907–1909). Kolmea hänen Prahan Vyšehradiin suunnittelemaansa rakennusta pidetään kubistisen arkkitehtuurin mestariteoksina. Hän hylkäsi kubismin 1914 ja suuntautui kansainväliseen konstruktivistiseen tyyliin. Hänen muut kubistiset suunnitelmansa, kuten tehdas ja teatteri, herättivät kyllä ihastusta, mutta eivät toteutuneet. Chochol oli myös poliittisesti aktiivinen. Hän kuului vasemmistorintaman järjestön ja sosialististen arkkitehtien yhdistyksen perustajajäseniin ja oli tšekkiläisistä kubisteista ainoa, jolla oli voimakkaita poliittisia näkemyksiä.

## Katso myös
*Kubismi

## Lähteet

## Aiheesta muualla

* Lyhyt elämäkerta, kuvia töistä  
* Elämäkerta
Aurinkopallokala

**Aurinkopallokala** (*Auriglobus silus*)  on  aasialainen makean veden pallokalalaji.

## Ulkonäkö ja koko
Aurinkopallokala jää alle 8&nbsp;cm pitkäksi. Se on selkäpuolelta kullanhohtoinen, vatsapuolelta valkoinen. Se muistuttaa paljon messinkipallokalaa, joka on hiukan suurempi ja vihertävämpi.

## Alkuperä
Aurinkopallokaloja tavataan Malesiassa Sarawakissa ja muualla Borneolla, Rajang- ja  Balleh-jokien vesistöissä.
## Käyttäytyminen
Aurinkopallokalat ovat uteliaita ja aktiivisia kaloja. Ne uiskentelevat ylös ja alas kuin helikopterit, ja etsivät sopivia saaliseläimiä. Akvaarioissa ne tarvitsevat enemmän vapaata uintitilaa kuin monet muut pallokalat. Ne ovat aggressiivisia kaikkia muita kaloja kohtaan ja näykkivät isompiensa eviä. 
   
## Lähteet
Vakhtang IV

**Vakhtang IV** (, n. 1413 – joulukuu 1446) oli Georgian kuningas Bagrationi-dynastiasta vuodesta 1442 kuolemaansa saakka. 

Vakhtang oli kuningas Aleksandre I:n ja hänen ensimmäisen vaimonsa Dulandukhtin vanhin poika. Aleksandre nosti hänet rinnalleen yhteishallitsijaksi vuonna 1433. Kun Aleksandre luopui vallasta vuonna 1442, Vakhtangista tuli Georgian kuningas, ja hänen veljensä Demetre ja Giorgi hallitsivat hänen kanssaan. Vakhtangin hallintoa uhkasivat aatelisten välinen kilpailu ja kuningaskunnan epävakaus. 1700-luvun georgialaisen tutkijan Vakhuštin mukaan Vakhtangia vastaan hyökkäsi myös Qara Qoyunlun turkmeeniprinssi Jahan Shah. Vakhtang kohtasi hänet Akhaltsikhessa Georgian eteläosassa, mutta raskaan taistelun jälkeen kumpikaan osapuoli ei noussut voittajaksi. Jahan Shah lähti taistelukentältä yöllä ja palasi Tabriziin.      

Vakhtang IV meni naimisiin prinssi Zaza I Panaskertelin tyttären Sitikhatunin kanssa vuonna 1442. Hän eli kaksi vuotta pidempään kuin vaimonsa ja kuoli ilman perillisiä vuonna 1446. Hänet haudattiin yhdessä Sitikhatunin kanssa Banan katedraaliin Taossa (nykyisin Turkissa). Hänen tilalleen nousivat hänen veljensä Demetre ja Giorgi. Vakhtangin kuoleman myötä Georgiassa alkoi kiihkeä ja pitkäkestoinen valtataistelu, joka päättyi lopulta kuningaskunnan jakautumiseen.

## Lähteet
Critérium International

**Critérium International** oli kaksipäiväinen maantiepyöräilyn etappikilpailu, joka järjestettiin Ranskassa maaliskuun lopulla. Kilpailu järjestettiin ensimmäisen kerran vuonna 1932 ja tunnettiin aiemmin nimellä **Critérium National de la Route**. Kilpailua pidettiin pitkään eräänlaisena Ranskan mestaruuskilpailuna ja ulkomaalaisten ajajien sallittiin osallistua siihen vasta vuodesta 1979 lähtien. Kilpailu järjestettiin viimeisen kerran vuonna 2016.

Critérium International kuului UCI Europe Touriin ja oli kategorialuokitukseltaan 2.HC, eli sen yläpuolella olivat vain UCI World Tour -tason kilpailut. Eniten kilpailun voittoja saavuttivat ranskalaiset Emile Idée ja Raymond Poulidor sekä saksalainen Jens Voigt, kukin viisi kertaa. Critérium Internationalin voitti moni muukin suurpyöräilijä, kuten Louison Bobet, Jacques Anquetil, Seán Kelly, Bernard Hinault, Joop Zoetemelk, Miguel Induráin, Stephen Roche, Laurent Fignon ja Laurent Jalabert.

## Voittajat

* 2016  Thibaut Pinot
* 2015  Jean-Christophe Péraud
* 2014  Jean-Christophe Péraud
* 2013  Chris Froome
* 2012  Cadel Evans
* 2011  Fränk Schleck
* 2010  Pierrick Fédrigo
* 2009  Jens Voigt
* 2008  Jens Voigt
* 2007  Jens Voigt
* 2006  Ivan Basso
* 2005  Bobby Julich
* 2004  Jens Voigt
* 2003  Laurent Brochard
* 2002  José Martínez
* 2001  Rik Verbrugghe
* 2000  Abraham Olano
* 1999   Jens Voigt
* 1998  Bobby Julich
* 1997  Marcelino Garcia
* 1996  Chris Boardman
* 1995  Laurent Jalabert
* 1994  Giorgio Furlan
* 1993  Erik Breukink
* 1992  Jean-François Bernard
* 1991  Stephen Roche
* 1990  Laurent Fignon
* 1989  Miguel Induráin
* 1988  Erik Breukink
* 1987  Sean Kelly
* 1986  Urs Zimmermann
* 1985  Stephen Roche
* 1984  Sean Kelly
* 1983  Sean Kelly
* 1982  Laurent Fignon
* 1981  Bernard Hinault
* 1980  Michel Laurent
* 1979  Joop Zoetemelk
* 1978  Bernard Hinault
* 1977  Jean Chassang
* 1976  Patrick Beon
* 1975  Jacques Esclassan
* 1974  Bernard Thévenet
* 1973  Jean-Pierre Danguillaume
* 1972  Raymond Poulidor
* 1971  Raymond Poulidor
* 1970  Georges Chappe
* 1969  Gilbert Bellone
* 1968  Raymond Poulidor
* 1967  Jacques Anquetil
* 1966  Raymond Poulidor
* 1965  Jacques Anquetil
* 1964  Raymond Poulidor
* 1963  Jacques Anquetil
* 1962  Joseph Groussard
* 1961  Jacques Anquetil
* 1960  Jean Graczyk
* 1959  André Darrigade
* 1958  Roger Hassenforder
* 1957  Jean Forestier
* 1956  Roger Hassenforder
* 1955  René Privat
* 1954  Roger Hassenforder
* 1953  Robert Desbats
* 1952  Louison Bobet
* 1951  Louison Bobet
* 1950  Pierre Barbotin
* 1949  Emile Idée
* 1948  Camille Danguillaume
* 1947  Emile Idée
* 1946  Kleber Piot
* 1945  Jo Goutorbe
* 1944  Roger Piel
* 1943  Emile Idée
:: Louis Gauthier
* 1942  Emile Idée
:: Emile Bertocco
* 1941  Yvan Marie
:: Benoît Faure
* 1940  Emile Idée
* 1939  André Deforge
* 1938  Pierre Jaminet
* 1937  Roger Lapébie
:: René Le Grevès
* 1936  Paul Chocque
* 1935  René Le Grevès
* 1934  Roger Lapébie
* 1933  André Leducq
* 1932  Léon Le Calvez

## Lähteet
*Tulokset Memoire du Cyclisme -tietokannassa  
*Tulokset Cycling Archives -sivustolla 

## Aiheesta muualla
*Virallinen sivusto
Monica May

**Monica May** (s. 11. huhtikuuta 1984 Lakeland, Florida) on yhdysvaltalainen näyttelijä, joka tunnetaan roolistaan Elizabeth "Z" Delgadona televisiosarjassa *[[Power Rangers S.P.D.]]*

## Ura
May syntyi ja kasvoi Floridassa, jossa hän kiinnostui näyttelemisestä 12-vuotiaana ollessaan ystävänsä kanssa improvisaatio leirillä. Näyttelijänä May esiintyi ensi kerran televisiossa lyhytelokuvassa *To Live is to Die* vuonna 2003 ja kaksi vuotta myöhemmin sai ensimmäisen pääroolinsa televisiosarjasta *Power Rangers S.P.D.* Hän näytteli sarjassa Keltaista Rangeria Elizabeth Delgadoa. Power Rangersin jälkeen May vieraili vuonna 2006 televisiosarjassa *[[Zackin ja Codyn viiden tähden elämää]]* ja useissa lyhytelokuvissa.

## Lähteet

## Aiheesta muualla
* Monica May Onlinessa  
* Monica May TV.comissa
Hans Krankl

**Johann ”Hans” Krankl** (14. helmikuuta 1953) on entinen itävaltalainen jalkapalloilija ja nykyinen jalkapallovalmentaja. 

Krankl oli pelipaikaltaan hyökkääjä. Krankl voitti Euroopan Kultainen kenkä -palkinnon kaudella 1977–1978 tehden Rapid Wienissä pelatessa 41 maalia. 

Helmikuusta 2009 Krankl siirtyi itävaltalaisseura LASK Linzin päävalmentajaksi.  Tavoitteena oli nostaa LASKia korkeammalle Itävallan Bundesliigassa. Tulokset jäivät kuitenkin keskinkertaisiksi ja kauden jälkeen Krankl joutui jättämään tehtävänsä ja hänen tilalleen palkattiin Matthias Hamann.

## Meriitit
* Itävallan Bundesliigan voitto (2): 
** 1982, 1983
* Itävallan cupin voitto (4):
** 1976, 1983, 1984, 1985
*Cup-voittajien cupin voitto (1):
** 1979
*Copa del Reyn voitto (1):
** 1981

## Lähteet
Viimeiseen hengenvetoon

**Viimeiseen hengenvetoon** (*À bout de souffle*) on ranskalaisen Jean-Luc Godardin ohjaama draamaelokuva vuodelta 1960 ja yksi Ranskan uuden aallon elokuvan avainteoksia. Elokuvassa seurataan poliisia pakoilevaa ranskalaista miesrikollista ja toimittajaksi pyrkivää yhdysvaltalaisnaista, jotka kohtaavat Pariisissa.

*Viimeiseen hengenvetoon* on Godardin ensimmäinen pitkä näytelmäelokuva ja perustuu uuden aallon ohjaajakollega François Truffaut'n tarinaan. Ensi-iltansa se sai vuosi Truffaut'n *[[400 kepposta]]* -elokuvan jälkeen. Vuonna 1959 oli ensi-iltaan ehtinyt myös Alain Resnais’n *[[Hiroshima, rakastettuni]]*. Kolmikko laski perustan elokuvan uudelle aallolle. Viimeiseen hengenvetoon sai tuoreeltaan tunnustusta visuaalisen tyylinsä ja filmissä sovelletun hyppyleikkauksen ansiosta.

## Näyttelijät

## Palkinnot ja tunnustukset
* Prix Méliès, 1960
* Prix Jean-Vigo, 1960
* Berliinin elokuvajuhlat, 1960: parhaan ohjaajan Hopeinen karhu

Kolmekymmentä suomalaista elokuva-arvostelijaa ja -asiantuntijaa äänesti vuonna 1979 kaikkien aikojen sadasta merkittävimmästä elokuvasta, ja *Viimeiseen hengenvetoon* oli mukana kahdentoista listalla. Vuonna 2018 BBC:n kansainvälinen asiantuntijaraati äänesti sen kaikkien aikojen 11. parhaaksi ei-englanninkieliseksi elokuvaksi.

Elokuvasta on valmistunut restauroitu versio.

## Lähteet

## Aiheesta muualla
* 
* *[http://www.allocine.fr/film/fichefilm.html?cfilm=29 À bout de souffle]* sur Allociné
Lotus 25

**Lotus 25** oli kilpa-auto, jonka Colin Chapman suunnitteli Formula 1 -kautta  varten. Se oli aikanaan vallankuomuksellinen, koska se oli ensimmäinen itsekantavalla monokokilla varustettu auto, joka kilpaili Formula 1:ssä. Lähtöruudukossa tuohon aikaan useimmat autot käyttivät putkirunkoa ja Chapmanin uusi rakenne mahdollisti suuremman vääntöjäykkyyden keveämmällä rakenteella.
Rikkaasta mielikuvituksestaan tunnettu Chapman teki auton ensimmäiset piirrokset servettiin ollessaan illastamassa Lotuksen korisuunnittelijan Mike Costinin kanssa.

Monokokki teki autosta muita aikakauden F1-autoja jäykemmän ja kestävämmän. 25:n runko oli kolme kertaa jäykempi kuin edeltäneen Lotus 21:n runko, mutta kuitenkin puolet kevyempi. Auto oli erittäin matala ja kapea, ja kuljettaja makasi matalalla ohjauspyörän takana. Tämä antoi autolle lempinimen "kylpyamme". Auton moottorina toimi 1498 cm³ Coventry Climax FWMV V8, tosin Reg Parnell Racing asensi vuonna 1964 käytettynä ostamiinsa 25-autoihin BRM P56 -moottorit. Lotus 25 oli aikanaan niin mullistava auto, että nykyisetkin Formula 1-autot käyttävät samantyyppistä perusrakennetta.

Jotkin Lotus-autoilla kilpailleet yksityiset olivat närkästyneitä, koska Chapman kieltäytyi toimittamasta näille 25-malleja, vaan toimitti näille sen sijaan putkirunkoiset Lotus 24-autot, varaten 25:t tehdastallin kuljettajien Jim Clarkin ja Trevor Taylorin käyttöön. Debyytissä, Hollannin GP:ssä, John Cooper tutki futuristista autoa ja kysyi Chapmanilta, mihin tämä oli sijoittanut auton rungon.

25:llä Jim Clark saavutti uransa ensimmäisen Grand Prix-voiton Belgiassa. Clark voitti myös Britanniassa ja USA:ssa, saaden mahdollisuudet mestaruuteen. Kauden viimeisessä kilpailussa, Etelä-Afrikan GP:ssä Clark joutui kuitenkin keskeyttämään johtopaikalta öljyvuodon takia, menettäen MM-tittelin Graham Hillille.

Clark sai kostettua seuraavana vuonna, jolloin hän voitti ensimmäisen mestaruutensa 25:llä. Hän voitti seitsemän kilpailua: Belgian, Ranskan, Hollannin, Britannian, Italian, Etelä-Afrikan ja Meksikon GP:t. Lotus voitti myös ensimmäisen valmistajien mestaruutensa. Kaudella  Clark voitti 25:llä kolme kilpailua. Kauden päätöskilpailussa Meksikossa, aivan kuten kaudella 1962, Climaxin moottori sai öljyvuodon, ja Clark keskeytti viimeisellä kierroksella, näköetäisyydellä MM-tittelistä, joka meni John Surteesille.

Clark otti 25:n viimeisen voiton vuoden 1965 Ranskan GP:ssä, jonka jälkeen se korvattiin Lotus 33:lla.

## Lähteet
Georgi Slavkov

**Georgi Slavkov** (, 11. syyskuuta 1958 Musomišta – 21. tammikuuta 2014 Plovdiv) oli  bulgarialainen jalkapalloilija. Hänen synnyinkylänsä Musomišta sijaitsee lähellä Gotse Deltševin kaupunkia. Slavkovin suurimpana saavutuksena voidaan pitää Euroopan Kultainen kenkä -palkinnon voittamista kaudella 1980–81. Tällöin hän pelasi Trakia Plovdivin riveissä tehden 31 maalia.

Slavkov menehtyi äkilliseen sydänkohtaukseen ollessaan matkalla työpaikaltaan kotiin.

## Lähteet
Aljaksei Kaljužny

**Aljaksei Mikalajevitš Kaljužny** (, , s. 13. kesäkuuta 1977 Minsk, Valko-Venäjän SNT, Neuvostoliitto) on valkovenäläinen jääkiekkoilija, pelipaikaltaan hän on pelannut vasemman laitahyökkääjän ja keskushyökkääjän paikkoja.

## Ura
Kaljužny aloitti pääsarjauransa Dynamo Moskovassa kaudella 1994–1995, pelaten kuitenkin vain kahdessa ottelussa. Seuraava kausi oli ensimmäinen täysi kausi. Seuranaan tuolloin oli Neftehimik Nižnekamsk, jossa hän ei ollut kuin tuon yhden kauden, minkä jälkeen hän palasi takaisin Dynamoon. Moskovassa Kaljužny pelasi seuraavat neljä kautta. Ensimmäisellä kaudella Metallurg Magnitogorskissa vuonna 2001, hän oli voittamassa Venäjän-mestaruutta. Toisen kauden jälkeen Magnitogorskissa, tie vei Severstal Tšerepovetsiin. Kauden 2003–2004 runkosarjan jälkeen Kaljužnyi siirtyi kotimaansa pääsarjaan Extraligan pudotuspeleihin ja Junost Minskiin. Kausi päättyi Valko-Venäjän-mestaruuteen. Seuraavaksi kaudeksi Kaljužny siirtyi takaisin Venäjän superliigaan, tällä kertaa hallitsevaan mestariin Avangard Omskiin. Kolmen Omskissa vietetyn kauden jälkeen, hän siirtyi takaisin Moskovaan ja Dynamoon. Kaudeksi 2010–2011 Kaljužny palasi Omskiin.

Kaljužny on edustanut Valko-Venäjän maajoukkueessa kahdeksissa maailmanmestaruuskilpailuissa ja kolmissa olympialaisissa. Vuoden 2002 Salt Lake Cityn olympialaisissa Valko-Venäjä eteni sensaatiomaisesti aina mitalipeleihin asti.

## Tilastot

## Lähteet
* 
* 

## Aiheesta muualla
*
Batoni

**Batoni** () on georgian kielen "herraa" tai "mestaria" tarkoittava sana. Se on peräisin sanasta *patroni* (), joka tarkoitti aiemmin samaa asiaa, ja sitä on käytetty yleisesti 1400-luvulta alkaen. 

*Georgian feodaalihierarkiassa batoni saattoi tarkoittaa ylintä hallitsijaa (kuten monarkkia), lääninherraa tai ketä tahansa maallikkoa tai papistoon kuulunutta henkilöä, joka omisti *qman* eli "orjan" tai "maaorjan". Sana esiintyy joskus osana kuninkaallisten ja aatelisten arvonimistöä. Esimerkiksi Mukhranin ruhtinaiden arvonimi oli batoni (Mukhran-batoni), ja Kakhetin varhaisiin kuninkaisiin viitattiin niin ikään sanalla batoni joissakin georgialaisissa lähteissä.

*Nykykäytössä *batoni* on miehestä käytettävä kunnioittava nimitys, joka vastaa suomen sanaa "herra". Vastaava naisesta käytettävä sana on *kalbatoni* (). Sanaa voidaan käyttää koko nimen tai pelkästään suku- tai etunimen kanssa. Kun henkilölle puhutaan suoraan, sana on vokatiivissa, *(kal)batono* (), ja se edeltää joko etu- tai (yleisemmin) sukunimeä, mutta sitä voidaan käyttää tässä tapauksessa myös yksinään.

## Lähteet
Neitotonkija

**Neitotonkija** eli **täplätonkija** (*Biotodoma cupido*, vanh. *Acara subocularis*, *Geophagus cupido*) on kirjoahveniin kuuluva kalalaji, jota pidetään joskus akvaarioissa.

## Koko ja ulkonäkö
Neitotonkija jää alle 10 senttimetrin mittaiseksi. Siitä on erilaisia värimuotoja, pohjaväri on harmahtava ja siinä on joskus vihertävänsävyisiä pystyraitoja. Nuoret kalat ovat kaikki enemmän tai vähemmän harmaita; loistelias väritys kehittyy aikuisille kaloille hyvissä vesioloissa. Silmän läpi kulkee tumma juova, ja vartalon takaosassa on tumma silmäkuvio. Koiraa poskissa on vaaleansiniset hennot viivat, kun taas naaraalla on pilkkuja, mutta aina ei sukupuolten erottaminen onnistu.

## Alkuperä
Neitotonkija on kotoisin Etelä-Amerikasta, Amazonin ja Essequibon vesistöalueelta. Se elää kirkasvetisten jokien hitaasti virtaavilla osuuksilla lähellä pohjaa tai keskivedessä.

## Käyttäytyminen ja lisääntyminen
Nimensä mukaisesti neitotonkijat tonkivat ruokaa pohjalta.  Ne ovat melko aggressiivisia reviiriä puolustavia kaloja. 

Kutemisen lähestyessä naaras kaivaa kuopan pohjahiekkaan, ja laskee siihen noin sata mätimunaa. Koiras vartioi reviiriä kun naaras hoitaa mätiä, ja molemmat vanhemmat  jatkavat hoitamista vielä 10 päivän päästäkin, kun poikaset uivat jo vapaasti. Lisääntyminen onnistuu harvoin kotiakvaariossa. 

## Vesiolot ja ravinto
Neitotonkijat viihtyvät lämpimässä (25–29&nbsp;°C), pehmeässä (veden kovuus 0-6) ja happamuudeltaan melko neutraalissa tai lievästi happamassa vedessä, pH 6–7. Ne syövät eläinpitoista ravintoa kuten hyönteisten toukkia ja pieniä äyriäisiä. Neitotonkijat ovat herkkiä veden laadulle, etenkin nitraateille. Vähänkin huonossa vedessä ne menettävät värinsä. 

## Lähteet

## Aiheesta muualla
* Aquarium Wiki
HMS Capetown

**HMS Capetown** (viirinumero D88) oli Britannian kuninkaallisen laivaston Carlisle-luokan (osa C-luokkaa) kevyt risteilijä, joka palveli toisessa maailmansodassa ilmatorjuntaristeilijänä. Alus valmistui liian myöhään osallistuakseen ensimmäiseen maailmansotaan. 

## Valmistus

Alus tilattiin Birkenheadistä Cammell Lairdilta, missä köli laskettiin 23. helmikuuta 1917. Alus laskettiin vesille 28. kesäkuuta 1918 ja hinattiin Pembroken telakalle viimeisteltäväksi. Alus otettiin palvelukseen helmikuussa 1922.

## Palvelus
Palvelukseen oton jälkeen alus liitettiin huhtikuussa 1922 Amerikan ja Länsi-Intian asemalle, mistä se palasi Englantiin ja siirrettiin reserviin 1929. Alus palautettiin  palvelukseen 17. heinäkuuta 1934 5. risteilijäviirikköön Kiinan asemalle (Hongkong), mistä se palasi Englantiin elokuussa 1938 reserviin.

toisen maailmansodan alkaessa alukselle suunnitellut muutostyöt ilmatorjuntaristeilijäksi peruutettiin. Se oli Pohjois-Atlantin osastossa sijoituspaikkana Gibraltar, mistä alus siirrettiin Välimeren laivaston 3. risteilijäviirikköön suojaamaan Adrianmeren saattueita.

Vuonna 1941 alus siirrettiin Intian valtamerelle tukemaan hyökkäystä Italian Somalimaahan. Alukseen osui 6. huhtikuuta Italian laivaston moottoritorpedoveneen *MAS213*:n laukaisema torpedo. *HMS Parramatta* hinasi vaurioituneen aluksen Port Sudaniin, jossa alus oli lähes vuoden korjattavana.

Palvelukseen palattuaan alus liitettiin Itäiseen laivastoon, mistä se palasi Englantiin 1944. Alus oli tukemassa Normandian maihinnousua kesäkuussa, mutta loppuosan sodasta alus oli majoituslaivana. Alus siirrettiin 5. huhtikuuta 1946 BISCOlle romutettavaksi. Se saapui 2. kesäkuuta T. W. Wardille Prestoniin, jossa varsinainen romutus tapahtui.

## Lähteet
*
*
* 

### Viitteet
Peledui

**Peledui** (, ) on kaupunkikunta ja taajama Lenskin piirissä Sahan tasavallassa. Peledui sijaitsee piirin eteläosassa, Peleduijoen suulla Lenajoen länsirannalla, 199 kilometriä Lenskistä lounaaseen. Kuntaan kuuluu Peleduin kaupunkimainen taajama ja Krestovski lesoutšastok -niminen kyläasutus ("Krestovskin metsäpalsta"), joka sijaitsee 32 kilometriä Peleduin taajamasta koilliseen. 

Peleduissa on jokisatama ja meijeri. Krestovskissa on metsäteollisuutta. Peleduissa on keskiasteen koulu, musiikkikoulu, kulttuuritalo, kauppa ja terveyskeskus.

Asukasluvun kehitys:
* 5 900 (1989) 
* 4 667 (2007)

Vuonna 1989 asukkaista asui Peleduissa 5&nbsp;400 ja Krestovskissa 500. Vuonna 1999 Peleduissa oli 5&nbsp;200 asukasta ja vuonna  2001  Krestovskissa 232 asukasta. Vuonna 2007 Peleduissa oli 4&nbsp;600 asukasta ja Krestovskissa 67 asukasta.  

## Lähteet
Myrskynmetsästäjät

**Myrskynmetsästäjät** () on yhdysvaltalainen dokumentaarinen tosi-TV-sarja, jonka ensi-ilta oli Discovery Channel-kanavalla 17. elokuuta 2007. Ohjelma seuraa joukkoa myrskybongareita, jotka jahtaavat tornadoja Yhdysvaltojen Keskilännessä, Tornado Alley:lla, kuvaten ja keräten tietoja niistä. Sarjasta on tullut kolme tuotantokautta, ensimmäisessä neljä jaksoa, toisessa ja kolmannessa kahdeksan jaksoa.

## Juoni

Tiimin vetäjä on maineikas ilmatieteilijä Joshua Wurman, jonka tehtävänä on kerätä tietoja tornadoista parantaen tornadojen ennustettavuutta ja hälytysjärjestelmää. Muita jäseniä kaudella 2007 olivat Herb Stein (DOW:in ajaja), Mara McFalls (navigoija/journalisti), Justin Walker (navigoija/meteorologi), Danny Cheresnick (DOW:in navigoija/meteorologi) ja Karen Kosiba (DOW:in navigoija/meteorologi). Kaudella 2008 olivat mukana Joshua Wurmanin lisäksi Justin Walker (navigoija/meteorologi) ja hänen vaimonsa Hannah (ajaja) ajaa PROBE 1:ssä, Danny Cheresnick (navigoija) ja Aaron Rupert (ajaja) scout-ajoneuvossa. TVN-ajoneuvon miehistöön kuuluvat Reed Timmer (myrskybongari/meteorologi), Joel Taylor (ajaja/meteorologi) ja Chris Chittick (valokuvaaja/anturiteknikko).

TIV eli Tornado Intercept Vehicle on auto, joka on vahvistettu metalli- ja teräslevyin ja sillä voi ajaa tornadon sisään jonka tuulennopeus on maksimissaan 60 m/s. Sitä johtaa Imax-kuvaaja Sean Casey. Tällä Casey voi kuvata tornadoa hyvin läheltä ja samalla kerätä tietoa autoon asennetuilla antureilla Joshua Wurmanille. TIV:iä ajaa Ronan P. Nagle ja sitä navigoi Byron Turk. Sarjan toisessa kaudessa käytetään TIV2:sta joka on ensimmäisen kauden TIV:iä kehittyneempi versio. Toisin kuin ensimmäisen kauden TIV, TIV2 on nelivetoinen, eikä juutu mutaan. TIV2:ssa on myös järeämmät suojat. Tosin TIV2 osoittautui mekaniikaltaan epäluotettavaksi ja rikkoutui usein tien päällä.

DOW eli Doppler On Wheels on ajoneuvo, johon on asennettu dopplertutka ja sitä johtaa Joshua Wurman. DOW:issa on laitteet joilla seurataan ympäröivää säätä ja nähdään onko tornadoja lähettyvillä. Sieltä käsin Wurman antaa ohjeet muille tiimeille ja onkin koko projektin tärkein osa turvallisuuden kannalta.

Näiden lisäksi tietoa keräävät instrumenttianturit, jotka lasketaan tornadojen reitille keräämään tietoa ja videokuvaa tornadon alimmasta osasta. Näitä kuljettavat alkuperäinen scout-ajoneuvo ja uudet PROBE- ja TVN-ajoneuvot.

## Katso myös

*Tornado
*Tornado Alley
*Myrskybongaus
*Discovery Channel
*Joshua Wurman

## Aiheesta muualla

*Ohjelman sivut
*Myrskynmetsästäjät TV.com:issa 
*Myrskynmetsästäjät IMDb:ssä
*Justin Walkerin kotisivut 
*Tornadovideos.net
Lotus Europa S

**Lotus Europa S** on Lotuksen valmistama GT-tyyppinen kaksipaikkainen urheiluauto. Se suunniteltiin täydentämään Lotuksen mallistoa menestyksekkään Elisen ja sen urheilullisen muunnoksen Exigen rinnalle. Europa S lainaa nimensä 1960-70-lukujen legendaariselta Lotus Europalta. 

Europa S painaa ainoastaan 995 kg, ja sen moottorina toimii 2.0-litrainen 149 kW (203 hv) moottori. Auto rakentuu alumiinirungolle, jonka päällä on komposiittikoripaneelit.

Europa S on suunniteltu Eliseä ja Exigeä paremmin arkikäyttöön sopivaksi. Siinä on isompi tavaratila ja parempi äänieristys, sekä helpompi pääsy ohjaamoon matalampien kynnysten ja korkeamman kattolinjan ansiosta. Autossa on myös ylellisyysvarusteita kuten ilmastointi, äänentoitojärjestelmä, nahkaverhoilu ja plyysimatot GT-hengessä.

Auton valmistuspaikaksi suunniteltiin alun perin Protonin tehdasta Malesiassa, jolloin auton hinta olisi ollut huomattavasti matalampi, mutta lopulta tuotantopaikaksi valittiin Lotuksen tehdas Hethelissä, Norfolkissa, Englannissa.

Europa S:n toimitukset alkoivat syyskuussa 2006. Autoa ei olla viemässä Pohjois-Amerikkaan, koska Opelin kehittämää turbomoottoria ei ole tyyppihyväksytty Yhdysvaltain ja Kanadan päästömääräysten mukaan.

Chrysler käyttää Europa S:n koria ja pohjalevyä Dodge Circuit EV-sähköautokonseptissaan.

## Aiheesta muualla
Džebariki-Haja

**Džebariki-Haja** () tai **Djabaryky Xaja** () on  kaupunkikunta ja taajama Tompon piirissä Sahan tasavallassa. Džebariki-Haja sijaitsee piirin eteläosassa, Aldanin varrella, 65 kilometriä piirikeskuksesta Handygasta etelään.  

Džebariki-Hajassa on jokisatama ja rakennusaineteollisuutta. Siellä  ala- ja keskiasteen koulu, musiikkikoulu, kulttuuritalo, kauppa ja terveyskeskus.

Džebariki-Haja on perustettu vuonna 1941 palvelemaan alueelle perustettua hiilikaivosta. Taajama siitä tuli vuonna 1974.

Asukasluvun kehitys:
* 3 900 (1989) 
* 2 400 (1999) 
* 2 000 (2007) 
* 1 843 (2010)
## Lähteet
Patricia Ja Lee

**Patricia Ja Lee** (s. 19. heinäkuuta 1975) on yhdysvaltalainen näyttelijä, joka tunnetaan roolistaan Cassie Chanina televisiosarjassa *[[Power Rangers in Space]]*.

## Ura
Lee syntyi Yhdysvalloissa ja on taustaltaan korealainen. Hän kiinnostui näyttelemisestä nuorella iällä ja näytteli aluksi teatterin parissa sekä teki hetken aikaa mallin töitä teini-ikäisenä. Lee opiskeli psykologiaa Kalifornian yliopistossa ja kävi muutaman karate kurssin Japanese Karate Associationissa. Tuolloin hän sai myös ensimmäisen televisioroolin *[[Power Rangers Turbo]]ssa* vuonna 1997, jolloin Lee tuli Catherine Sutherlandin tilalle uudeksi Vaaleanpunaiseksi Rangeriksi. Alun perin hän koe-esiintyi Keltaisen Rangerin roolia varten. Lee näytteli roolissa myös *[[Power Rangers in Space]]ssa* vuonna 1998, jolloin Lee päätyi tekemään myös äänirooleja animaatioihin dubatessaan sivurooleja animesarjaan *[[Fushigi Yûgi]]*, sekä OVAan *[[Battle Athletes]]*. Power Rangersin jälkeen hän on tehnyt enimmäkseen dubbausrooleja animeen ja esiintynyt muutamissa elokuvissa, kuten *[[Dei seung chui keung]]* (2001) ja *[[Hollywood Kills]]* (2006), sekä muutamissa televisiomainoksissa.

## Lähteet

## Aiheesta muualla
* Patricia Ja Lee TV.comissa 
* Patricia Ja Lee CrystalAcidsissa
Voimistelu kesäolympialaisissa 1948

**Voimistelu kesäolympialaisissa 1948** käytiin **[[telinevoimistelu]]ssa** yhdeksässä eri lajissa. Kilpailupaikkana toimi Earl's Court. Suomi oli Lontoon olympialaisten ylivoimaisesti paras voimistelumaa voittaen kuusi kultamitalia ja yhteensä kymmenen mitalia.

## Miehet
### Moniottelu

### Permanto

### Hevonen

*Joissakin yhteyksissä on väitetty, että italialaiset olisivat saaneet hopea- ja pronssimitalit kolmen kultamitalin jaosta huolimatta.*

### Renkaat

### Hyppy

### Nojapuut

### Rekki

### Joukkuekilpailu

## Naiset
### Joukkuekilpailu

## Mitalitaulukko

## Lähteet
*Vuoden 1948 kesäolympialaisten virallinen raportti
Mamie Eisenhower

**Mamie Geneva Doud Eisenhower** (14. marraskuuta 1896 Boone, Iowa, Yhdysvallat – 1. marraskuuta 1979 Washington (DC), Yhdysvallat) oli Yhdysvaltain presidentti Dwight D. Eisenhowerin puoliso ja Yhdysvaltain ensimmäinen nainen vuosina 1953–1961.

Hän oli menestyneen lihajalostajan John Sheldon Doudin ja Elivera Mathilda Carlson-Doudin tytär. Mamien ollessa 10-vuotias perhe muutti Denveriin, Coloradoon, mutta vietti tavallisesti kesäkuukaudet San Antoniossa, Texasissa. Hänen isänsä vetäytyi eläkkeelle 36-vuotiaana varakkaana henkilönä. Mamie ja hänen kolme sisartaan elivät suurissa taloissa useiden palvelijoiden keskellä.

Talvella 1915 esiteltiin neiti Doud nuorelle vänrikille Dwight Eisenhowerille, jonka asemapaikka oli läheisessä Fort Sam Houstonissa. He menivät naimisiin 1. heinäkuuta 1916.

Seuraavina vuosikymmeninä he asuivat Dwight Eisenhowerin sotilasuran vuoksi lukuisissa sotilastukikohdissa ympäri maailmaa. He saivat kaksi poikaa:
*Doud "Icky" Dwight Eisenhower (1917–1921), kuoli kolmivuotiaana tulirokkoon.
*John Sheldon Doud Eisenhower (1922-2013), sotilas, diplomaatti (Yhdysvaltain Belgian suurlähettiläänä 1969–1971) ja kirjailija. 

Mamie Eisenhower oli suosittu Valkoisen talon emäntä. Hänestä tuli 1950-luvun amerikkalaisen vaimon perikuva, ja hän tarjosi naisäänestäjille samaistumiskohteen.

Mamie varjeli tarkoin yksityisyyttään. Hän sairasti Ménièren tautia, mikä tasapainoaistiin vaikuttavana haittasi hänen kävelyään ja aiheutti aiheettomia huhuja hänen alkoholiongelmastaan. 

Vuonna 1961 puolisonsa presidenttikauden päättyessä he vetäytyivät eläkkeelle Gettysburgiin, Pennsylvaniaan, heidän ensimmäiseen pysyvään kotiinsa. Dwight Eisenhowerin kuoltua 1969 Mamie jatkoi elämistään maatilalla. Hän kuoli 1. marraskuuta 1979 muutamaa viikkoa ennen 83-vuotispäiväänsä. Hänet on haudattu puolisonsa ja ensimmäisen lapsensa kanssa Eisenhowerin presidentillisen kirjaston maille Abilenessa, Kansasissa.

Heidän pojanpoikansa David Eisenhower on naimisissa edesmenneen presidentti Richard Nixonin tyttären Julie Nixonin kanssa.

## Lähteet

## Aiheesta muualla

*The Eisenhowers:Mamie DoudEisenhower Biography  - lyhyt elämäkerta
Anarkopunk

**Anarkopunk** on yksi punk-kulttuurin suuntauksista. Anarkopunk käsitteenä käsittää erilaisia yhtyeitä ja ryhmiä.

Kaikki punkkarit eivät ole anarkisteja, vaikkakin ideologia pyörii punk-kulttuurin ympärillä ja usein punkkarit leimataan ennakkoluuloisesti anarkisteiksi. Termi *anarkopunk* käsittää siis ne yhtyeet, jotka ovat anarkistisia. Anarkopunk on osa alkuperäistä brittiläistä liikettä, joka toimi 1970-luvun lopulla ja 1980-luvun alulla. Anarkopunkkia ovat muun muassa yhtyeet Crass, Conflict, Flux of Pink Indians, Subhumans, Poison Girls, The Ex, Rudimentary Peni ja Oi Polloi. Joskus termi käsittää myös yhtyeet, joilla on anarkistisia lyriikoita, kuten yhtye Strawman. Useat anarkopunk-yhtyeet soittavat crust punkia, kuten Nausea ja D-beatia, kuten Discharge. Termiä käyttävät myös useat yhdysvaltalaiset hardcore punk-yhtyeet, kuten MDC ja folk punk-yhtyeet, kuten This Bike is a Pipe Bomb.

Anarkopunkkia pidetään anarkismin muotona ja jopa elämäntapana. Useat anarkopunkkarit kuuluvat erilaisiin liikkeisiin. Anarkopunkkareiden ajatusmaailmaan kuuluvat esimerkiksi suuryhtiöiden vastustaminen ja tee-se-itse-asenne.

## Aiheesta muualla